Metsamajandajate konkurss ja kokkutulek 2011-2016
#000000
Tõnu Mändla on oma metsa eest hoolt kandnud sellest ajast alates, kui ta kolis tagasi oma esivanemate tallu Valgamaal. Metsa majandamine ongi Tõnu peamine tegevus ja selle juures ta mööndusi ei tee. Olulisel kohal on tema jaoks metsa uuendamine. Kõik langid uuendab ning hooldab ta oma perega. Varasemalt endistele põllumaadele istutatud metsast kujundab Tõnu tulevikumetsi valgustusraiete ning kasvavate puude laasimisega.
#000002
Ühtegi tööd ei võta Tõnu ette uisapäisa, tegevused on eelnevalt hoolega läbi mõeldud. Harvendusraieid planeerib Tõnu vastavalt kasvukohatüübile ning ilmastikuoludele. Metsaomanik peab oluliseks maaparandust, kuna liigniiskes kasvukohas pidurdub metsa kasv ning töid on üsnagi raske kavandada ja teha.
#000003
Tõnu osaleb aktiivselt metsaühistu töös. Tema metsades on toimunud kaks praktilist ühistu õppepäeva. Metsaomanik kiidab ühistu konsulenti Enn Tomsonit, kellega on hea metsaasju arutada ning vajadusel nõu küsida. Metsaühistu ning toetuste abiga soetas metsaomanik traktori Valtra koos metsaväljaveo haagisega ning ATV, mis on metsade majandamisel suureks abiks. Lisaks on metsa rajatud puhkekoht koos lõkketegemiseks vajalike tarvikutega.
#000004
Tõnu on mitmekordne vanaisa. Ta pärandab oma teadmisi metsast edasi lastelastele ja käib nendega koos metsas seenel ja marjul. Lisaks tegeleb Tõnu mesindusega.
#000005
Mustamäe tee 50 (III korrus)
#000006